Samtidig bliver hun de radikales ordfører indenfor socialpolitik, uddannelse og forskning. Det Radikale Venstre har lagt sin ordførerkabale. Ritzau erfarer, at partiet onsdag fordelte de forskellige ordførerposter blandt partiets ni medlemmer af Folketinget. Rokaden betyder blandt andet, at Johs. Poulsen bliver partiets nye grønne mand. Poulsen overtager både miljø-, klima- og trafikordførerskabet og fastholder samtidig sin titel som kommunalordfører. Næstformand Morten Østergaard er fortsat partiets mand på integration- og udlændingeområdet, men bliver også partiets nye arbejdsmarkedsordfører. Niels Helveg Petersen fortsætter som udenrigsordfører, men skal også være partiets talerør på skatteområdet. Han indstilles samtidig til posten som formand for Folketingets Skatteudvalg. /ritzau/

Referat:
Marianne Jelved indstilles til en formandspost i folketinget. Hun er nemlig udset til at blive formand for
Udvalget for Videnskab og Teknologi.